Елин Пелин
Два ветрища

chitanka.info

Скараха се два ветрища,

два ветрища, два юнака,

скараха се и сбиха се —

Южния и Северняка.

Скокна дядо Мраз сърдито,

скокна, люто се затече,

с леден меч замахна ядно

и кавгата им пресече.

И извади бяла книга,

и на книгата написа:

— Севернякът ще царува,

ти, Южняко, прибери се!

А напролет, кога светнат

ясни, ширни небеса,

ти направо ела тука

и направи чудеса!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.